رووژنامه‌ی ئه‌لئان كوه‌يتی له‌ هه‌واڵيگ ك(شه‌فه‌ق نيوز)ئاگاداری بوی، وت: لايه‌ن كوه‌يتی وه‌ وجوود خالد ئه‌لجاره‌ڵڵا بريكار وه‌زاره‌ت خارجيه‌و ليوا محه‌مه‌د ئه‌لدوسری بريكار ده‌سميه‌تده‌ر كاروبار ئاسايش تايبه‌ت ڕی نه‌يانه‌سه‌ هاتنه‌ناو شه‌ش كه‌س له‌ تيم پاسه‌وانه‌يل عراقی وه‌ ئه‌وه‌گ ده‌سدريژی كردنه‌سه‌ بان ئاسايش كوه‌يتی و دويای له‌يه‌كڕه‌سينه‌وه‌يگ وه‌ل وه‌زير خارجيه‌ی عراقی ريككه‌فتنه‌ له‌بان ريداين وه‌پيان وه‌ مه‌رجيگ له‌ناو باڵوێزخانه‌ی عراقی بمينن له‌ كوه‌يت و پاسه‌وانی وه‌زير نه‌كه‌ن له‌ كۆنگره‌گه‌ تا وه‌ختيگ كۆنگره‌گه‌ ته‌مام ئه‌دێ.
رووژنامه‌گه‌ باس له‌وه‌يش كرد ك مرافه‌و ده‌مه‌قاڵ له‌ناو هۆڵ دويه‌ميش رويداگه‌و له‌ی حاڵه‌تيشه‌ وه‌زير خارجيه‌ی عراقی ناچار بويه‌ داوای وه‌خشين له‌ وه‌زير خارجيه‌ی كوه‌يتی بكاو هه‌ڕشه‌ی به‌شداری نه‌كردن له‌و كۆنگره‌ و ده‌رچگنيش كردگه‌ له‌ كوه‌يت كردگه‌.
ج . أ
